"Setswana Puotlaleletso ya Ntlha (FAL)/P2 16 DBE/Ngwanaitseele 2018 NSC KAROLO YA C: DIKGANGKHUTSHWE Araba dipotso TSOTLHE mo karolong e. POTSO 6: NGATANA YA LEHUMO – KM Mbonani le ba bangwe Buisa dinopolo tse di latelang, mme morago o arabe dipotso. 6.1 'LEINA LA NGWANA' – PJ Mathibe NOPOLO K Motswana kana a re: 'Leina lebe seromo.' O di bone sentle. Kana motho ka ntlha ya go bidiwa ka leina la motho yo e neng e le mmolai, le ena o fetoga go nna mmolai, mme yo o neng a le ditiro dintle … Mo mabakeng mangwe ngwana o nna le maina a le mabedi. E tla re fa a 5 begiwa kwa gaabomogolo, go kopiwe leina. Se se raya gore mosadi wa ga Ramoreki o tla belega bana go ya ka yoo a reeletsweng ka ena. Motho o bua jaana a re: 'Setlogolo se segolo kwa gaabosona mogolo.' Ngwana o fiwa maina jalo go tlhalosa le go tshola kgolagano fa magareng ga malapa a le mabedi. Le le tla godisang poo ga le itsiwe. Go tla fela fa go ka 10 nna tiro ya badimo e dirwa kwa gaabomogolo, go tla bitswa lona leina la kwa teng gonne tumelo e re fa a ka bidiwa ka leina lengwe badimo ga ba kitla ba mo itse. Seno ke ka ntlha ya gore fa ngwana a fiwa leina, go buiwa pele le badimo. Jaanong fa go builwe le badimo ke gone leina le tswang, mme go raya gore o tla bidiwa jalo ka metlha fa go buiwa le bona. 15 6.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Fa maina a tsamaisiwa sentle fa go releelwa ngwana wa … A gofejane e nna wa morago. B morago e nna wa ntlha. C ntlha e nna wa morago. D leitibolo e nna wa ntlha. (1) 6.1.2 Neela maina a le MABEDI go tswa mo khutshweng e, a a se nang kgolagano epe le setso. (2) 6.1.3 Goreng go ne go le botlhokwa go reelela bana maina mo segologolong? (2) 6.1.4 Mo malatsing ano goreng o fitlhela ngwana e le Motswana, mme a na le leina la Sezulu? (2) 6.1.5 Lebaka le le neng le dira gore ngwana a nne le leina la kwa gaabomogolo ke lefe? (2) 6.1.6 Ke ka ntlha ya eng ka dinako dingwe ngwana a ne a fiwa maina a mabedi? (2) 6.1.7 Go ya ka wena a go siame go reelela ngwana ka mongwe mo losikeng? (2) 6.1.8 Ngwana o newa leina ke mang? (1) 6.1.9 Gompieno batho ba neela bana maina jang? (2) 6.1.10 O ithutile eng go tswa mo khutshweng e? (2) LE Kwalololo e ileditswe Phetla"